Exqrch/javanese-Komodo-pixelgpt huggingface dataset:
Montor Montor utawa mobil (cekakan saka otomobil sing asalé saka basa Yunani "autos" (dhéwé) lan basa Latin "movére" (obah) iku wahana rodha papat utawa luwih sing nggawa mesin dhéwé
Jinis montor kalebu bus, van, truk
Manawa montor iku diglindhingaké, mangka diarani nyopir utawa nyetir
Wahan tenaga uwab pisanan digawé nalika pungkasan abad kaping 18
Nicolas-Joseph Cugnot kanthi suksès ndhémonstrasikaké kendharaan mau nalika taun 1769
Kendharaan pisanan migunakaké tenaga mesin uwab, mungel paningkatan mesin uwab sing paling ditepungi, dikembangaké ing Birmingham, Inggris déning Lunar Society
Lan uga ing Birmingham montor tenaga bènsin pisanan digawé ing Karajan Manunggal nalika taun 1896 déning Frederick William Lanchester sing uga matènké rem cakram
Nalika taun 1890-an, etanol kanggo sumber tenaga ing Amérika Sarékat.
KBE (#ALIH), utawa Charlie Chaplin, iku aktor komedi Inggris sing wujud salah siji pemeran filem misuwur sajeroning sajarah Hollywood ing éra filem ireng putih, uga sutradara filem sing suksès
Aktingé ing layar pérak ndadèkaké Charlie Chaplin minangka salah siji artis pantomim lan badhut paling apik sing asring didadèkaké panutan kanggo seniman ing babagan sing padha
Chaplin iku salah siji tokoh paling duwé prabawa lan paling kréatif ing éra filem bisu
Sajeroning filem-filemé, Chaplin ditepungi seneng ngrangkep-ngrangkep, wiwit saka peran utama, sutradhara, penulis naskah, tekan pengisi ilustrasi musik
Karir ing donya panglipur suwéné 65 taun, dirintisé minangka pemeran cilik ing panggung jaman Victoria lan pertunjukan komedi "music hall" ing Inggris, lan terus makarya tekan sadurungé tilar donya ing umur 88 taun
Kauripan Chaplin kebak pasang surut, wiwit saka mangsa cilik sing miskin, tekan ing puncak ketenaran bintang Hollywood uga simbol budaya
Kauripan pribadiné sing gemerlap ngundang akèh sanjungan uga kontrovèrsi
Sajeroning filem-filemé, Chaplin asring meranaké karakter "The Tramp", sawijining glandhangan mawa potongan kumis kothak sing duwé étikèt lan martabat sawijining bangsawan
Kostum wujud jas keciliken, kathok daa sing kegedhèn, sarta ning endi-endi nggawa tongkat lan nganggo topi dhuwur
"Tanggal rilis ditulis sajeroning tandha kurung" Keystone Studios #ALIH (*) ora ditulis/disutradarai Charlie Chaplin #ALIH 1914 Essanay #ALIH 1915 1916 1918 Mutual Film #ALIH 1916 1917 First National #ALIH 1918 1919 1920 1922 1923 United Artists #ALIH 1923 1925 1928 1931 1936 1940 1947 1952 Produksi yang lain #ALIH 1957 1959 1967
Oskar Schindler Oskar Schindler (28 April 1908 – 9 Oktober 1974) iku pengusaha sing misuwur amarga upaya-upayané kanggo nylametaké buruh-buruh Yahudiné saka Holocaust
Panjenengané nylametaké nganti 1.200 wong Yahudi kanthi ngongkon para buruh nyambut gawé ing pabrik amunisiné ing laladan sing saiki dadi wewengkon Polen
Schindler kanthi sengaja mrodhuksi amunisi sing ala sajeroning upayané ngrugèkaké militèr Jerman sajeroning peperangan
Schindler dilairaké ing Zwittau (saiki Svitavy), Bohemia (wektu iku péranganing Ostenrik-Honggari, saiki Républik Ceko), sajeroning sawijining kulawarga pengusaha sugih
kulawargané nandhang Malaise nalika taun 1930-an lan Schindler nggabung karo Nationalsozialistische Deutsche Arbeiterpartei
Bapané, Hans, lan ibuné, Louisa, pegatan nalika Oskar umur 27 taun, sing njalari bapané sengit
Oskar duwé adhi wadon pitung taun luwih enom, Elfriede
Panjenengané cerak banget karo adhiné iki
Mangsa Perang Donya II
Minangka sawijining pengusaha amatiran lan oportunistik, Schindler iku saka akèh liyané sing nggolèk bathi saka wewengkon sing anyar sawisé invasi Jerman marang Polen taun 1939
Schindler tuku sawijining pabrik kanthi rega murah banget ing Kraków, sing dijenengi "Deutsche Emaillewaren-Fabrik", sing ngasilaké barang-barang email
Panjenengané uga éntuk 1.300 buruh batur tukon wong Yahudi kanggo nyambut gawé ing pabrik iku kanthi bantuan akuntané, sawijing wong Yahudi, sing jenengé Itzhak Stern
Sapérangan wong nelakaké yèn panjenengané, saora-orané pisanan, kasurung mung déning dhuwit — ndhelikaké investor-investor Yahudi sugih, contoné — nanging ing tembe wuri panjenengané wiwit kanthi luwih aktif ngreksa buruh-buruhé
Contoné, panjenengané bakal ngeklaim yèn para buruhé sing ora duwé "kecakapan" sabeneré wigati banget kanggo pabriké, lan yèn para buruhé dicidrani, Oskar bakal ngajokaké lapuran lan nuntut ganti rugi saka pamaréntah
Saiki dikawruhi yèn Schindler iku agèn "Abwehr"
Minangka sawijining seksi kadadéan panyerbuan 1942 marang Ghetto Kraków, nalika bala-bala Nazi mindhahké para penghuni ghetto nuju kamp konsèntrasi ing Plaszow, Schindler dikagetké déning pepati marang akèh wong Yahudi sing upaya ndhelik ing omah-omahé
Schindler iku wong sing brilyan lan diplomatis, lan sawisé panyerangan iku panjenengané saya siyap kanggo migunakaké kabèh kaluwihané kanggo nylametaké "Schindlerjuden"-né (wong-wong Yahudi duwèkané Schindler)
Panjenengané ngatur bebarengan karo Amon Göth, komandhan Plaszow, supaya 900 wong Yahudi dipindhahké nuju sawijining komplèks pabrik ing ceraké lan ing kana wong-wong Yahudi mau rélatif bakal aman saka ancaman para pengawal Jerman
Schindler ping loro dicekel amarga dicubriyani nglakoni pamufakatan, nanging ing rong kesempatan iku panjenengané kasil lolos saka pakunjaran
Schindler racaké bakal nawakaké suap marang para pejabat pamaréntah supaya uwal saka investigasi
Nalika Tentara Abang sing nyerak ngancem kanggo mbébaské kamp-kamp konsèntrasi bala Jerman, mèh kabèh dirusak, lan sapérangan gedhé tahanané diukum pati
Nanging Schindler kasil mindhahké watara 1.200 "buruh" nuju sawijining pabrik ing Brünnlitz (Brněnec) ing Sudetenland sasi Oktober 1944
Nalika kiriman buruh pabriké klèru dikirim menyang Auschwitz, panjenengané kasil njaluk dibalèkaké
Brünnlitz dibébaské sasi Mèi 1945
Nalika akir Perang Donya Schindler émigrasi menyang Argentina
Panjenengané bangkrut lan bali menyang Jerman taun 1958 lan nglakokaké sapérangan usaha bisnis nanging gagal
Oskar Schindler tilar donya ing Hildesheim, Jerman, tanggal 9 Oktober 1974, nalika umur 66 taun
(Film "Schindler's List" nelakaké yèn panjenengané séda ing Frankfurt — mungel amarga kutha iku luwih misuwur.) Kenangan kanggo Schindler.
Schindler diurmati ing pèngetan Yad Vashem kanggo Holocaust ing Israèl minangka salah siji saka Wong sing Bener ing antarané Bangsa-bangsa lan disarèkaké ing sawijining Pasaréyan Kristen (Katulik Roma) ing Mount Zion ing Yerusalem
Panjenengané diwènèhi kinurmatan kanthi nandur sawijining wit ing Avenue of the Righteous (Dalan Wong sing Bener)
Carita Schindler, sing dicaritakaké manèh déning Poldek Pfefferberg, wong sing slamet saka Holocaust, dadi dhasar kanggo buku Tom Keneally, "Schindler's Ark" (novèl iku ing tembe wuri diganti jenengé dadi "Schindler's List"), sing nuli diadhaptasi sajeroning filem "Schindler's List" taun 1993
Sajeroning filem iki, panjenengané diperanké déning Liam Neeson.
Amarga prabawa obahan ekspresionisme ing Jerman, panjenengané nuli miwiti debut sutradarané ing Inggris sadurungé nyambut gawé ing Amérikah Sarékat nalika taun 1939
Mawa filem-filemé sing gungnggungé luwih saka 50 sadawané enem dekade kariré, ndadèkaké panjenengané minangka salah siji sutradara paling apik lan paling populèr salawasé
Inovasi lan visiné wis mangaruhi akèh banget panggawé filem, prodhuser, lan uga aktor.
Francesco Totti Francesco Totti (lair tanggal 27 September 1976 ing Roma, Italia) iku siji juru main bal-balan Italia
Saiki dhèwèké dadi Dhirektur olahraga klub A.S
Robert Hooke Robert Hooke, FRS (18 Juli 1635-3 Maret 1703) iku èlmuwan "polymath" Inggris kang mainaké peran wigati sajeroning révolusi ilmiah, liwat makarya eksperimen lan teoretis
Dilahiraké ing Freshwater ing Pulo Wight, Hooke nampa pendhidhikan wiwitanal ing Sekolah Westminster
Ing kéné Hooke ketemu Robert Boyle, lan olèh pagawéan dadi asistené.
Archaea Archaea (utawa "Archea") iku sawijining golongan organisme sèl tunggal
Jenengé asal saka Basa Yunani: αρχαία, "kang tuwa"
Jeneng liya ya iku Archaebacteria
Archaea iku wujudé cilik, wujud organisme kang prasaja
Wiwitan tinemu sajeroning kaanan èktrim extremophile, nanging saiki dianggep umum sajeroning kandisi kang biyasa
Akèh kang bisa tahan urip ing suhu dhuwur banget (punjul 80 °C) utawa cendhèk banget, utawa ing banyu kang asem, asin banget utawa banyu alkalin
Sawetara tinemu ing geyser, black smoker, sumur lenga, lan ing samodra kang jero
Riset anyar nemu archea kang mangan amonia ing lemah lan banyu sagara
Bab iki nuduhaké tansaya wigatiné peran archaea tinaimbang sadurungé
Archaea, Eukariota lan Baktèri dumunung ana ing karajan sajeroning sistem kang béda-béda
Archaea, kaya déné baktèri, organisme sèl tunggal kang ora duwé nukleus lan amarga saka iku diklasifikasèkaké minangka prokariota — dikenal minangka monera sajeroning lima karajan taksonomi
Itil Itil, klentit, utawa klitoris iku pérangané pawadonan kang dunungé ana ing sandhuwuré labia minora (lambé vagina njero) cacah loro
Klitoris dumadi saka siji laladan bunder kang diarani klanjer, lan pérangan kang luwih dawa, karan batang, kang duwé wangun-wangun cekungan mèmper karo kang diduwèni penis
Jaringan bibir pérangan njero racaké nutupi batang klitoris, kang dadi tutup kanggo nglindhungi
Siji-sijiné pérangan klitoris kang bisa dideleng langsung ya iku kelenjaré, kang katon kaya kancing cilik gilap
Ukuran lan wanguné béda-béda ing saben wong
Klitoris bisa dideleng kanthi nyingkap kulit selubung klitoris menyang mburi
Ana akèh banget pucuk saraf sajeroning klitoris lan ing tlatah saubengé
Itil uga bisa ngaceng utawa modhot kayadene palanangan.#ALIH Pguna
Akèhé ujung saraf sajeroning klitoris njalari dadi sènsitif banget marang sénggolan utana penetan langsung utawa ora langsung
Bab iki mèmper karo penis ing priya
Rangsangan ing laladan klitoris bisa nekakaké rasa nikmat, lan dadi siji-sijiné fungsi organ iki kang wis kinawruhan
Klitoris ora ana gayutané karo mbobot, menstruasi, utawa uyuh.#ALIH Klitoris duwe akeh endhase saraf, lan yaiku zona erogenous wanita sing paling sensitif lan umume dadi sumber anatomi utama kesenengan seksual wanita
Nalika ngrangsang seksual, bisa uga nuwuhake gangguan seksual wanita
Stimulasi seksual, kalebu terangsang, bisa nyebabake stimulasi mental, foreplay karo pasangan seksual, utawa masturbasi, lan bisa nyebabake orgasme
Stimulasi seksual sing paling efektif ing organ iki biasane kanthi manual utawa lisan (cunnilingus), sing asring diarani stimulasi klitoris langsung; ing kasus sing melu penembusan seksual, kegiatan kasebut uga bisa diarani stimulasi klitoris tambahan utawa dibantu
Stimulasi klitoral langsung kalebu stimulasi fisik menyang anatomi eksternal-glans, tudhung klitoris, lan batang njaba
Stimulasi labia minora (lambe pawadonan), amarga sesambungan eksternal karo kelenjar lan tudhung klitoris, bisa uga duwe efek sing padha karo stimulasi klitoral langsung
Sanajan wilayah kasebut bisa uga nampa stimulasi fisik sing ora langsung sajrone kegiatan seksual, kayata nalika gesekan karo labia majora (lambe njaba), stimulasi klitoris sing ora langsung luwih umum kena pengaruh seng nembus penis
Penus-anal penus bisa uga ora langsung ngrangsang klitoris kanthi saraf sensori sing dituduhake (utamane saraf pudendal, sing ndadekake saraf syaraf inferior lan dibagi dadi loro cabang terminal: saraf perineal lan saraf dorsal saka klitoris).
Skrotum Palandhungan/Plandhungan (Basa Jawa Krama) utawa Konthol (Basa Jawa Ngoko), Skrotum (Basa Inggris) : yaiku kanthong (dumadi saka kulit lan otot) ingkang mbungkus pringsilan/testis utawa njerone palandhungan sing kaya endhog sing jumlahe loro
Palandhungan dumunung antarané palanangan lan silit/anus sarta ing angarepé perineum
Ing organ wanita, pérangan iki sarupa karo labia mayora
Ing palandhungan manungsa lan sawatara mamalia bisa dumunung rambut pubis/jembut
Rambut pubis wiwit tuwuh nalika mangsa diwasa/baligh/pubertas
Kagunaane palandhungan yaiku njaga suhu pringsilan supaya tetep normal yaiku sangisoré suhu awak
Sajeroning manungsa, suhu pringsilan watara 34°C
Pangaturan suhu diayahi kanthi ngengengaké utawa ngendhokaké palandhungan, saéngga pringsilan bisa obah nyedhaki utawa ngadohi awak
Pringsilan bakal diangkat nyedhaki awak ing suhu adhem lan ngadohi awak ing suhu panas
Sawetara masalah kaséhatan ing palandhungan kang perlu diwigatèkaké:
Dhaptar sekolah menengah swasta ing Jakarta Ing wewengkon DKI Jakarta ana 423 Sekolah Menengah Atas Swasta sing dikelola déning Dinas Pendidikan DKI Jakarta wiwit lumakuné otonomi tlatah ing taun 2001
= Pratélan sekolah menengah atas swasta ing Jakarta = Jakarta Lor
= Pranalar njaba =
Sekolah Menengah Atas Sekolah menengah atas (dicekak SMA), iku jenjang pendidikan menengah sajeroning pendidikan formal ing Indonésia sawisé lulus Sekolah Menengah Pertama (utawa sadrajad)
Sekolah menengah atas ditempuh ing dalem 3 taun, wiwit kelas 10 nganti kelas 12
Ing taun kaloro (yaiku kelas 11), siswa SMA bisa milih salah siji saka 3 jurusan sing ana, yaiku Sains, Sosial, lan Basa
Ing pungkasan taun katelu (yaiku kelas 12), siswa diwajibaké mèlu Ujian Nasional (biyèn Ebtanas) sing mengaruhi kalulusan siswa
Lulusan SMA bisa nerusaké pendidikan ing jenjang pawiyatan luhur utawa langsung nyambut gawé
Pelajar SMA lumrahé umur 15-18 taun
SMA ora kalebu program wajib belajar pamaréntah - yaiku SD (utawa sadrajad) 6 taun lan SMP (utawa sadrajad) 3 taun - sanajan wiwit taun 2005 wis wiwit dicanangaké program wajib belajar 12 taun sing ngatutaké SMA ing sawatara laladan, contoné ing Kutha Ngayogyakarta lan Kabupatèn Bantul
SMA diadani déning pamaréntah utawa swasta
Wiwit lumakuné otonomi laladan ing taun 2001, pengelolaan SMA nagari ing Indonésia sing saduruné ana ing sangisoré Departemen Wiyata Nasional, saiki dadi tanggung jawab pamaréntah laladan kabupatèn/kutha
Déné Departemen Wiyata Nasional mung duwé peran minangka regulator sajeroning babagan baku nasional pendidikan
Sacara struktural, SMA nagari wujud unit pelaksana teknis dinas pendidikan kabupatèn/kutha.
Protozoa Protozoa, asalé saka tembung Basa Yunani Kuna, yaiku tembung "protos" kang tegesé "sepisanan" lan tembung "zoon" kang tegesé "kéwan"
Dadi protozoa iku "kéwan kang sepisanan"
Organisme iki wujudé cilik nanging prasaja, duwé struktur kang luwih majemuk saka sèl tunggal kéwan multisèlulèr, sanadyan mung sèl tunggal nanging protozoa kalebu organisme sampurna
Protozoa iku heterotrophic eukaryote sèl tunggal, kang mangan baktèri lan protista liyané
Protozoa diklasifikasèkaké sajeroning kingdom Protista, yaiku salah sawijiné golongan protista kang mèmper kéwan
Protozoa nglakokaké réprodhuksi kanthi cara sèksual (generatif) lan bisa uga réprodhuksi asèksual (vegetatif)
Papan uripé yaiku ing panggonan teles utawa ana banyuné
Yèn kaanan lingkungan papan uripé ora kepénak, protozoa nggawé mèmbran kandel lan kuwat kang diarani kista
Èlmuwan sepisanan kang nyinaoni protozoa yaiku Anton van Leeuwenhoek
Sawatara jinis protozoa kang wujud baktèri bisa njalari lelara
Jinisé antarané "Amoeba", "Paramecium" lan sapanunggalané
Ukuran awak protozoa kira-kira 10-50 μm, nanging ana kang bisa nganti 1 mm lan gampang didelok ing ngisoré mikroskop
Protozoa obah ing sekitaré kanthi cambuk kaya buntut kang diarani flagella
Luwih saka 30.000 jinis protozoa wis tinemu
Protozoa ana ing kabèh lingkungan kang ana banyuné lan ing lemah
Awak protozoa prasaja banget, yaiku kawangun saka siji sèl tunggal (unisel)
Nanging, protozoa kalebu sistem kang sarwa bisa
Kabèh tugasawak bisa dilakokaké déning sèl siji tanpa ngalami tumpang tindhih
Ukuran awaké antarané 3-1000 mikron
Wujud awaké warna-warna, ana kang kaya bal, bunder ndawa utawa kaya sandal, uga ana kang dhapuré molah-malih
Protozoa iku mikroorganisme mèmper kéwan kang kalebu ing salah sawijiné filum saka Krajan Protista
Kabèh kagiyatan uripé dilakoni nganggo sèl kang cacahé siji iku dhéwé, yaiku nganggo organèl-organèl sèl, antarané mémbran plasma, sitoplasma, lan mitokondria
Padatan protozoa mbutuhaké suhu optimum kanggo urip yaiku antarané 16-25 °C lan suhu paling dhuwur 36-40 °C
Déné pH "(drajat keasaman optimum)" kanggo prosès metabolisme yaiku antarané pH 6-8
Protozoa nduwé klorofil lan asifat fotoautotrof
Nanging, ana sawatara protozoa kang ora nduwé klorofil
Protozoa jinis iki éntuk panganan lumantar membran sitoplasma.
Ana protozoa kang mangan kanthi cara ngelek panganan kang wujud partikel-partikel padhet liwat bolongan lambéné
Panganané wujud baktèri, ganggang, uga ana protozoa jinis liyané
Ciri-ciri protozoa minangka kéwan yaiku obahé kang aktif nganggo "silia" utawa "flagèn", duwé sèl saka zat lipoprotein, lan wangun awaké ana kang bisa molah-malih
Déné ciri minangka tetuwuhan yaiku ana rong jinis protozoa kang uripé kanthi cara nggawé panganan dhéwé utawa diarani autotrof
Kanggo nggenepi kabutuhan nutrisine, protozoa duwé sipat kang cacahé ana papat, yaiku: Ciri Morfologi
Wujud protozoa manéka warna, ana kang dhapuré lonjong, kaya bal, dawa, lan polimorfemik (nduwé akèh wujud morfologi)
Déné ukuran awak protozoa yaiku diameteré 1 milimikron
Sèl protoza kawungkusdèning membran sitoplasma lan saben sèlé duwé siji utawa sawatara inti sèl (nukleus)
Padatan protozoa bisa minangka "sista" utawa "seludang" kang digawé kanthi cara vegetatif/trofozoit saéngga bisa ngayomi dhèwèké saka bebaya kang asalé saka alam ing saubengé, kaya ta kegaringen, kentèkan panganan, lan kekecuten weteng ing jero inangé
Kanggo nahanaké jinisé, Protozoa manak kanthi cara aseksual/vegetatif lan sèksual/generatif
Protozoa kalebu organisme kosmopolitan, yaiku organisme kang bisa tinemu ing papan endi waé, kaya ta ing lemah, banyu, utawa alam bébas
Sawatara gènus saka kéwan iki bisa tahan urip ing lingkungan kang kurang mbathèni kanthi cara minangka tèmbok pangayom kang diarani kista
Protozoa padatan urip bébas ing papan kang "lembab" kaya ta ing sagara, lingkungan banyu tawar, utawa dharatan
Ana uga protozoa kang urip ing jaringan organisme liya saéngga kalebu organisme akuatik
Ana spésies kang sifaté parasitik, urip ing organisme "inang"
Inang protozoa duwé sipat parasit, bisa wujud organisme prasaja kaya ta "algae" nganti organisme vèrtebrata kang genep, kaya ta manungsa
Ana spésies kang urip ing jero lemah utawa ing lumah tetuwuhan
Kabèh protozoa merlokaké kelembaban kang dhuwur ing habitat apa waé
Jinis protozoa sagara iku péranganing zooplankton, déné protozoa sagara jinis liyané urip ing dhasar sagara
Spésies kang urip ing banyu tawar kaya ta ing tlaga, kali, utawa kolam
Ana uga protozoa kang ora duwé sipat parasit yaiku urip ing jero usus utawa ing jero rumèn kéwan ruminansia
Sawatara protozoa uga bisa mbebayani kanggo manungsa amarga protozoa bisa njalari lelara
Protozoa urip kanthi cara solitèr utawa minangka koloni
Ing jero ékosistem banyu, protozoa uga kalebu jinis zooplankton
Protozoa bisa nglakokaké réprodhuksi kanthi cara asèksual (vegetatif) lan sèksual (generatif)
Réprodhuksi asèksual kapérang dadi loro, yaiku: Réprodhuksi kanthi cara sèksual ing protozoa uga kapérang dadi loro, yaiku: Klasifikasi
Miturut piranti obahé protozoa kapérang dadi 4, yaiku: Tembung "rhizopoda" asalé saka tembung "rhizo" kang tegesé oyod lan "podos" kang tegesé sikil, piranti obahé wujud "pseudopoda" (sikil semu)
Habitat rhizopoda ing banyu tawar, banyu sagara, lan ing papan kang teles, lan sapérangan manèh duwé sipat parasit ing jero awak kéwan utawa manungsa.
Rhizopoda asring diarani Sarcodina
Sikil semu kawangun amarga anané ili sitoplasma minangka jalaran saka malihé sitoplasma saka fase padhet(sol) tumuju fase kenthel(gèl)
Mastigophora kalebu makluk kang urip kanthi cara heterotrof
Mastigophora kang njupuk molekul orgabik saka lingkungané utawa mangsané kanthi cara fagositosis
Mastigophora obah nganggo wulu cambuk utawa flagela
Padatan urip minangka sèl solitèr, nanging ana sawatara jinis kang urip kanthi cara koloni
Mastigophora ana kang urip bébas lan ana uga kang simbiosis karo makluk urip liyané
Tuladhané, "Trichonympha campanula" kang urip ing usus rayap lan ngéwangi rayap ngurai molekul selulosa kayu
Tuladha liya kang mbebayani yaiku "Trypanosoma" kang njalari lelara turu ing Afrika lan ditularaké déning cokotan laler tse-tse
"Trichomonas vaginalis", njalari lelara kelamin "(trichomoniasis)" ing wong wadon lan lelara saluran kelamin ing wong lanang
Ciri saka filum Ciliophora katon saka silia kang kanggo golèk lan ngumpulaké sarta kanggo obah
Akèh anggota saka filum iki urip solitèr utawa urip dhéwé ing banyu tawar
Saliyané iku, filum Ciliophora urip bébas lan jarang kang parasit ing jero organisme liya
Wujud awak saka Ciliophora tetep amarga ngandhut pelikel kang kasusun saka protéin
Pelikel iku yaiku "selaput" atos kang njalari wujud awaké tetep
Tuladha spésies saka filum iki yaiku "Paramaecium caudatum" Sporozoa uga diarani "Apicomplexa"
Kabèh anggota saka filum iki asifat pasasit ing jero organisme liya
Sawatara saka sporozoa njalari lelara kang wigati kanggo manungsa
Sporozoa iki siji-sijiné Protozoa kang ora duwé piranti obah
Tuladha Sporozoa kang kawentar yaiku Plasmodium
Plasmodium bisa njalari lelara malaria
Lelara iki ditularaké liwat cokotan lemut "Anopheles" wadon
Tuladha liya yaiku "P
falciparum" kang njalari lelara "Malaria tropicana" kanthi wektu "sporulasi" (prosès minangka spora asèksual) saben 24 jam
Tuladha Sporozoa liyané yaiku "P
vivax", njalari lelara malaria tertiana kanthi wektu sporulasi saben 48 jam.
Prokariota Prokariota iku organisme sing ora duwé nuklei lan membran kanggo nyimpen bahan-bahan genetika (béda banget karo organisme Eukariota sing duwé nuklei lan membran sajeroning inti sèlé, saéngga bahan-bahan genetikané kakumpul ing nuklei mau) lan lumrahé minangka organisme uniselular (nanging sajeroning sawatara kasus, ana uga organisme prokariota sing multiselular)
Akèh-akèhé prokariota iku baktèri
Carl Woese, sawijining ahli mikrobiologi saka Amérika Sarékat, mbagi prokariota dadi baktèri lan archaea (karan uga "eubacteria" lan "archaebacteria") amarga ana prabédan gedhé ing susunan genetik saka kaloroné
Pambagéan dadi eukariota, baktèri, lan archaea karan uga sistem telung domain.
Marilyn Monroe Marilyn Monroe (1 Juni 1926 - 5 Agustus 1962) kang lair kanthi jeneng Norma Jeane Mortenson iku sawijining aktris, penyanyi lan uga modhèl misuwur asal Amérikah Sarékat
Nganti saiki, panjenengané wujud bintang filem lan simbol sèks paling misuwur ing abad kaping 20
Sosoké iku inspirasi kanggo akèh bintang-bintang anyar ing mangsa saiki kaya kang katon cetha ning aktris Madonna ing awal kariré
Sawisé pérangan taun mainké peran-peran cilik, Marilyn Monroe dadi saya misuwur marang kaahliané main komedi, kasulistyané sarta penampilané ing layar amba, saéngga panjenengané dadi salah siji bintang filem kang populèr banget nalika taun 1950an
Ing tembe wuri sajeroning kariré, Marilyn Monroe nglakoni sapérangan peran serius kang cukup suksès
Nanging nalika panjenengané ora sempat olèh Academy Award minangka pengakuan dhiriné minangka aktris "serius", mung Golden Globe kang tau digayuh liwat filem "The Misfits" nalika taun 1961 kang jebulé wujud filem pungkasan kang panjenengané rampungaké
Sanadyan mangkono, permasalahan kang nyangkut karir uga kauripan pribadiné dadi saya "buruk" lan rumit
Kauripan Marilyn Monroe pungkasané ngenesaké, panjenengané tinemu tiwas ing omahé kang dipercaya minangka akibat tindakan nglalu amarga "overdosis" ngombé obat turu
Tekan saiki, manéka téyori konspirasi nyangkut painé Marilyn isih dadi pokok pembahasan mligi kanggo para penggemaré wiwit saka terlibaté kulawarga Kennedy kanggo matèni Marilyn tekan téyori yèn Marilyn Monroe dipatèni Mafia
Marilyn Monroe dhéwé dadi inspirasi kanggo akèh musisi sajeroning makarya, contoné Elton John kang nyiptakaké lagu "Candle in the Wind (1974)" uga grup rock Def Leppard kang ndhèdhikasikaké lagu "Photograph" saka album "HYSTERIA" (1981) kanggo sang legenda
Tekan saiki salah siji ikon pop kang paling ditepungi donya iku sosok Marilyn kang ngadeg ing sandhuwuré saluran udara subway mawa rok kang megar
Mikroskop Mikroskop (basa Yunani: "micron" = cilik lan "scopos" = tujuwan) iku siji piranti kanggo ndeleng obyek kang cilik banget kanggo dideleng nganggo mata
Èlmu kang nyinaoni barang cilik kanthi migunakaké piranti iki karan mikroskopi, lan tembung mikroskopik tegesé cilik banget, ora gampang katon nganggo mata biyasa
Jinis paling umum mikroskop, lan kang pisanan diripta, yakuwi "mikroskop optis"